статистика.
 6.Параграфи 1—5 не се прилагат, когато изпращащата държава членка е държавата членка на действителен износ, както е посочено в раздел 17, параграф 2, втора алинея от приложение V към Регламент (ЕС) 2020/1197.
 Член 6
 График за обмена на микроданни между държавите членки
 1.Най-късно 30 календарни дни след края на референтния месец НСО на изпращащата държава членка предоставя на НСО на получаващата държава членка микроданните, посочени в член 5.
 2.Когато НСО на изпращащата държава членка получи достъп до допълнителни, изменени или променени записи от митнически декларации след крайния срок по параграф 1, НСО на изпращащата държава членка предоставя на НСО на получаващата държава членка преработените микроданни във възможно най-кратък срок и най-късно 30 календарни дни след края на месеца, през който допълнителните, изменени или променени записи от митническите декларации са станали налични.
 Член 7
 Мерки за сигурност
 По силата на член 10, параграф 2 от Решение (ЕС, Евратом) 2015/443 на Комисията
 6
 , за да имат право да получават микроданни и метаданни съгласно член 5 от настоящия регламент, НСО, които получават или обработват тези микроданни и метаданни в получаващата държавата членка, трябва да гарантират, че техните информационнотехнологични системи са защитени на равнище, равностойно на предвиденото от политиката на Комисията за сигурността на комуникационните и информационните системи съгласно Решение (ЕС, Евратом) 2017/46 на Комисията
 7
 , правилата за неговото прилагане и съответните стандарти за сигурност.
 Член 8
 Защита на данните
 Във връзка с обработването на лични данни, НСО изпълняват своите задачи за целите на настоящия регламент в съответствие с Регламент (ЕС) 2016/679 на Европейския парламент и на Съвета
 8
 .
 Що се отнася до обработката на лични данни от Комисията (Евростат), тя се извършва по реда на Регламент (ЕС) 2018/1725 на Европейския парламент и на Съвета
 9
 .
 Член 9
 Формат на обменяните микроданни и метаданни и процедура за обмена
 1.Микроданните и метаданните, обменяни в съответствие с член 5, се обменят в електронен формат и се предават или качват чрез единната входна точка на Комисията (Евростат) за микроданни и в съответните случаи за метаданни.
 2.Държавите членки следва да прилагат стандартите за обмена съгласно указанията за прилагането им, съставени от Комисията (Евростат).
 Член 10
 Изменение на Регламент за изпълнение (ЕС) 2020/1197
 Регламент за изпълнение (ЕС) 2020/1197 се изменя, както следва:
 а)в приложение V раздел 2 параграф 2, буква а) се заменя със следното:
 „а) „държава членка на извънсъюзен износ“ е държавата членка, на чиято статистическа територия се намират стоките към момента на поставянето им под митническия режим или към момента на реекспортирането им.
 При стоките в привиден износ обаче, ако може да бъде определена „държавата членка на действителен износ“ съгласно раздел 17, параграф 2, втората алинея от настоящото приложение, „държавата членка на извънсъюзен износ“, считано от референтния период януари 2024 г. нататък, е държавата членка на действителен износ“;
 б)в приложение V, раздел 8 параграф 3 се заменя със следното:
 „Вносителят в държавата членка на внос или износителят в държавата членка на износ е длъжен да съдейства на НСО съответно в държавата членка на внос или държавата членка на износ при изясняването на